Highland

Argibide gehiagorako ikusi: Eskoziako Lur Garaiak (Lurralde historikoa) Highland(s) (Eskoziako gaeleraz: A' Ghàidhealtachd, eskozieraz: Hieland) Eskoziako ipar-mendebaldean dagoen eskualde menditsua da, herrialdeko zabalena dena (25.659 km2). Izenak "Goi lurralde" edo "lurralde garaia" esan nahi du. Eskoziako gaeleraz "Gaidhealtachd" hitza gaizki erabili izan da sinonimo moduan. Hala ere, gaur egun kontzeptu kulturala da, hizkuntza edo geografikoa baino gehiago. Administratiboki, Highland Council Area edo Sgìre Comhairle na Gàidhealtachd hartzen du gaur egungo eskualdea (1996tik). Biztanle-dentsitate oso baxua dauka: 2012an 232.910 biztanle zituen, 8 biz./km2-ko dentsitatearekin. Inverness (54.398 biztanle) du hiriburu. Geografia Gaur egun aipaturiko lurraldeaz gain Barruko Hebridak uhartedietako uharte ugari ere barne hartzen ditu, Skye uhartea tartean. Eskoziako eta Erresuma Batuko mendirik garaiena bertan dago, Ben Nevis (1.344 m) eskualde honetako mendebaldean kokatuta dago. Aintzira ezagunak ere baditu, denetan aipagarriena Ness aintzira. Great Glen haranak 100 kilometrotako luzera du eta Iparraldeko Highland eremua eta hegoaldean Grampianak bereizten ditu. Britainia Handia uharteari dagokionez honako eskualde hauek ditu mugakide: Argyll eta Bute, Perth eta Kinross, Moray eta Aberdeenshire Politika 80 zinegotzi aukeratzen dira. Hona hemen 2012ko hauteskundetako emaitzak: Kultura Gaidhealtachd Skye uhartea (biztanleen %30-40a gaelikodunak dira). Kyle of Lochalsh / Caol Loch Aillse : Hiztunak ia %21a dira, uharteetatik kanpo portzentaiarik altuena dena. Lochaber / Loch Abar. Ross and Cromarty / Ros agus Cromba. Sutherland / Cataibh. Musika Eskualde honetan gaitaren mota berezia dago, "Great Highland Bagpipe" edo "A' Phìob Mhòr" izenekoa. Hiri eta herriak Herri nagusiak Hiri bakarra dago eskualdean, Inverness, gainerakoak herriak dira. Inverness / Inbhir Nis (hiriburua, 54.398 biztanle) Nairn / Inbhir Narann (12.046 biz.) Fort William / An Gearasdan (9.908 biz.) Portree / Port Rìgh (Skye, 2.491 biz.) Ullapool / Ulapul (1.541 biz.) Dornoch / Dòrnach (1.208 biz.) Kyle of Lochalsh / Caol Loch Aillse (739 biz.) Herri guztiak Ondasun nabarmenak Kanpo estekak (Ingelesez)Highlandeko gobernuaren webgune ofiziala